google/wiki40b huggingface dataset:
Ναός Ηφαίστου

Χριστιανικός ναός

Πότε ακριβώς έγινε η μετατροπή του αρχαίου αυτού ναού σε χριστιανικό δεν έχει επιβεβαιωθεί. Εικάζεται από πολλούς ίσως από τον 7ο αιώνα. Πάντως το 1690 αναφέρεται επίσημα ως χριστιανικός ναός της Αθήνας μέχρι και το 1834, αφιερωμένος στον Άγιο Γεώργιο με το χαρακτηριστικό παρωνύμιο «Άη Γιώργης ο Ακαμάτης».
Για το παρωνύμιο αυτό υπάρχουν διάφορες εκδοχές. Η μία είναι να προέρχεται εκ παραφθοράς του ονόματος του γιου του Θησέα και της Φαίδρας, του Ακάμαντα, που εξελίχθηκε σε Ακάματου και εξ αυτού Ακαμάτη. Μια άλλη άποψη είναι να οφείλεται ακριβώς στην έννοια του ακαμάτη (= αργόσχολου), επειδή επί τουρκοκρατίας λειτουργούσε μόνο μία φορά το χρόνο, ανήμερα της εορτής του Αγίου. Μια τρίτη επίσης εκδοχή είναι να οφείλεται στον επίσκοπο Αθηνών Μιχαήλ Ακομινάτο που ίσως να τέλεσε πρώτος εκεί αρχιερατική λειτουργία. 
Όπως και να έχει όμως η τελευταία λειτουργία που έγινε στον Άη Γιώργη τον Ακαμάτη ήταν στις 2 Φεβρουαρίου του 1833 όταν τελέσθηκε ο πανηγυρισμός της άφιξης του Όθωνα στην Ελλάδα όπου παρουσία των Αθηναίων και πλήθους άλλου κόσμου ο επίσκοπος Ταλαντίου Νεόφυτος έπλεξε το εγκώμιο της ημέρας. Όταν η Αθήνα ανακηρύχθηκε πρωτεύουσα της Ελλάδας η κοινοποίηση του σχετικού βασιλικού διατάγματος έγινε σ΄ αυτόν το Ναό που ήταν και η τελευταία δημόσια προσέλευση των Αθηναίων.
Από το 1835 έως το 1874 στέγασε το πρώτο Κεντρικό Αρχαιολογικό Μουσείο της χώρας όπου και ο ναός ανέλαβε τον αρχαίο του χαρακτήρα.

19ος αιώνας

Όταν η Αθήνα έγινε η επίσημη πρωτεύουσα της Ελλάδας το 1834, η έκδοση του σχετικού βασιλικού διατάγματος έγινε σε αυτό το ναό, που ήταν ο τόπος δημόσιας προέλευσης των Αθηναίων. Χρησιμοποιήθηκε ως τόπος ταφής για τους μη Ορθόδοξους Ευρωπαίους κατά τον 19ο αιώνα, μεταξύ των οποίων βρισκόταν και πολλοί φιλέλληνες που έδωσαν τη ζωή τους στον αγώνα της Ελληνικής Επανάστασης (1821-1830). Μεταξύ αυτών που ετάφησαν στο χώρο ήταν ο Τζων Τουέντελ (John Tweddel), φίλος του λόρδου Έλγιν, ενώ οι ανασκαφές ανακάλυψαν μια πλάκα από τον τάφο του Τζωρτζ Γουώτσον (George Watson) με ένα επιτάφιο επίγραμμα στα Λατινικά από τον Λόρδο Βύρωνα. Στο χώρο αυτό έγινε ο 1834 η επίσημη υποδοχή, του πρώτου βασιλιά των Ελλήνων, Όθωνα. Ο Όθωνας διέταξε το κτήριο να χρησιμοποιηθεί ως μουσείο, κάτι που συνέχισε να υπάρχει έως το 1934, όταν μετετράπη ξανά σε αρχαίο μνημείο. Έτσι επιτράπησαν εκτεταμένες αρχαιολογικές έρευνες στο χώρο.
Φίλιππος της Ορλεάνης (1336-1375)

Βιογραφία

Πέμπτος υιός και έκτο τέκνο του Φιλίππου ΣΤ΄ της Γαλλίας (1293-1350) και της Ιωάννας της Βουργουνδίας (π. 1293-1349), ο Φίλιππος της Γαλλίας έλαβε κατά την γέννησή του τον τιμητικό τίτλο του Δούκα της Ορλεάνη, της Τουραίν και του Κόμη του Βαλουά.
Μέσω του πατρικού πάππου του, Καρόλου της Γαλλίας (1270-1325), Κόμη του Βαλουά — ιδρυτή του Οίκου του Βαλουά —, ο Φίλιππος καταγόταν μέσω αρρένων προγόνων από τον Φίλιππο τον Τολμηρό, αλλά και τους πρώτους Καπετιανούς Βασιλείς που ακολούθησαν τον Ούγο Καπέτο. Μέσω της μητέρας του, Ιωάννας, ο Φίλιππος ανήκε στον ισχυρό Οίκο της Βουργουνδίας, του οποίου ο ρόλος στον Εκατονταετή Πόλεμο ήταν καθοριστικός. Ως εκ τούτου, ήταν εγγονός του Δούκα Ροβέρτου Β΄ της Βουργουνδίας και της Αγνής της Γαλλίας.
Ως πηγή εσόδων, ο πατέρας του του παραχώρησε το Δουκάτο της Ορλεάνης, το οποίο και αναβάθμισε ως Δουκάτο-Μέλος της Βουλής των Ομοτίμων της Γαλλίας. Αυτός είναι και ο λόγος για τον οποίον ο Φίλιππος συχνά αναφέρεται με την ονομασία του δουκάτου που του είχε παραχωρηθεί, δηλαδή Φίλιππος της Ορλεάνης · .
Ο αδερφός του, Ιωάννης Β΄ ο Καλός, ενόσω ήταν Βασιλέας, του παραχώρησε το Μέγαρο της Ναβάρρας (ευρισκόμενο σήμερα επί της οδού Σαιντ-Αντρέ-ντεζ-Αρ στο 8ο Δημοτικό Διαμέρισμα του Παρισιού), το οποίο και είχε κληρονομήσει από την Ιωάννα Β΄ της Ναβάρρας.
Γεννηθείς ενόσω ο πατέρας του ήταν Βασιλέας της Γαλλίας από το 1328, ο Φίλιππος της Γαλλίας έζησε κατά την περίοδο του ζητήματος διαδοχής του Καρόλου Δ΄ του Ωραίου, το οποίο έφερε αντιμέτωπους τους Βαλουά και τους Πλανταγενέτες με αντικείμενο της διαμάχης τον γαλλικό θρόνο. Συγκεκριμένα, η πολεμική σύγκρουση που ακολούθησε, ο Εκατονταετής Πόλεμος, ξεκίνησε το 1337, ενώ ο ίδιος Φίλιππος δεν ήταν ούτε ενός έτους. 
Ήταν, κυρίως, κατά την διάρκεια της περιόδου βασιλείας του αδερφού του, Ιωάννη Β΄ του Καλού, όπου ο Φίλιππος συμμετείχε ενεργά στον πόλεμο εναντίον των Άγγλων. Κατά την διάρκεια της μάχης του Πουατιέ το 1356, κι ενώ διοικούσε μαζί με τον Ιωάννη Β΄ και τον Δελφίνο τα γαλλικά στρατεύματα, ο Φίλιππος πιάστηκε αιχμάλωτος. Έως το 1360, ημερομηνία κατά την οποία απελευθερώθηκε, ο Δούκας της Ορλεάνης παρέμεινε όμηρος.
Με τον θάνατό του, στις 1 Σεπτεμβρίου 1375, δίχως νόμιμους απογόνους, οι κτήσεις του Φίλιππου ενσωματώθηκαν στα βασιλικά εδάφη.
Μαμή

Η μαμή ή μαία είναι πατροπαράδοτη ιατρική βοηθός που είναι γνωστή σε όλες τις κοινωνίες και τους πολιτισμούς. Βοηθάει τις έγκυες γυναίκες και τα μωρά τους κατά τη διάρκεια της εγκυμοσύνης και μετά τη γέννα. Γι' αυτό το λόγο η μαμή αποτελούσε σημαντικό πρόσωπο της κοινωνίας του χωριού.
Προπανικός μεθυλεστέρας

Εστεροποίηση

Ο προπανικός μεθυλεστέρας μπορεί να παραχθεί με αντίδραση εστεροποίησης μεθανόλης (CH₃OH) και προπανικού οξέος (CH₃CH₂COOH) σε όξινο περιβάλλον:

Αλκυλίωση

Ο προπανικός μεθυλεστέρας μπορεί να παραχθεί με αντίδραση αλκυλίωσης προπανικού νατρίου (CH₃CH₂COONa) με μεθυλαλογονίδιο (CH₃X):

Ακυλίωση

Ο προπανικός μεθυλεστέρας μπορεί να παραχθεί με αντίδραση ακυλίωσης μεθανόλης (CH₃OH), με τις ακόλουθες χημικές ενώσεις:
1. Με προπανοϋλαλογονίδιο (CH₃CH₂COX):
2. Με άλλον προπανικό αλκυλεστέρα (μετεστεροποίηση, CH₃CH₂COOR):
3. Με βουτεν-1-άλη (CH₃CH₂CH=C=O):

Σαπωνοποίηση

O προπανικός μεθυλεστέρας δίνει αντίδραση σαπωνοποίησης με υδροξείδιο του νατρίου (NaOH), σχηματίζοντας προπανικό νάτριο (CH₃CH₂COONa) και μεθανόλη (CH₃OH):

Μετεστεροποίηση

O προπανικός μεθυλεστέρας δίνει αντίδραση μετεστεροποίησης με αλκοόλη (ROH), σχηματίζοντας προπανικό αλκυλεστέρα και μεθανόλη:

Αμμωνιόλυση

O προπανικός μεθυλεστέρας δίνει αντίδραση αμμωνιόλυσης με αμμωνία (NH₃), σχηματίζοντας προπαναμίδιο (CH_3CH_2CONH₂) και μεθανόλη (CH₃OH):

Επίδραση οργανομαγνησιακών ενώσεων

O προπανικός μεθυλεστέρας δίνει αντίδραση επίδρασης οργανομαγνησιακών ενώσεων (RMgX), σχηματίζοντας αιθυλοκετόνη (RCOCH₂CH₃) και μεθυλομαγνησιοαλογονίδιο(CH₃OMgX):

Αναγωγή

O προπανικός μεθυλεστέρας δίνει αντιδράσεις οξειδοαναγωγής, σχηματίζοντας μεθανόλη (CH₃OH) και προπανόλη-1 (CH₃CH₂CH₂OH):
1. Με νάτριο (Na) και αιθανόλη (CH₃CH₂OH):
2. Με διυδρογόνο (H₂) και νικέλιο (Ni):
3. Με λιθιοαργιλιοτετραϋδρίδιο (LiAlH₄):

Συμπύκνωση

O προπανικός μεθυλεστέρας δίνει χημική αντίδραση συμπύκνωσης με επίδραση νατρίου σε απρωτικούς διαλύτες, σχηματίζοντας εξανοδιόνη-3,4 και μεθανολικό νάτριο (CH₃ONa):
Ζακ Αμπορντοναντό

Βιογραφία

Πραγματοποιώντας τα ποδοσφαιρικά του ξεκινήματα από την ΟΣ Αντούμ, ο Παντσό Αμπορντοναντό αποκτήθηκε από την Ολιμπίκ Μαρσέιγ το 1998.
Στη συνέχεια, αγωνίστηκε για μία σεζόν στη Λοριάν. Η ομάδα της Βρετάνης κατέκτησε, τότε, το Κύπελλο Γαλλίας το 2002. Αν και ο Ζακ Αμπορντοναντό δεν συμμετείχε σε αυτό τον τελικό, ωστόσο, αγωνίστηκε στον χαμένο τελικό για το Λιγκ Καπ της ίδιας αυτής σεζόν (απέναντι στην Ζιροντέν Μπορντό, 3-0). 
Τον Ιούλιο του 2002, μεταγράφηκε στην ΟΖΚ Νις. Οι Aiglons βρίσκονταν τότε σε κάκιστη οικονομική κατάσταση και είχαν μόλις επιστρέψει στην ελίτ του γαλλικού ποδοσφαίρου. Ο Ζακ Αμπορντοναντό παρέμεινε συνολικά για πέντε σεζόν στους Niçois. Η ομάδα είχε εκείνη την περίοδο ιδιαιτέρως ασταθή απόδοση: έφτασε ως τον τελικό του Λιγκ Καπ Γαλλίας το 2006, ωστόσο έφτασε κοντά στον υποβιβασμό της αμέσως επόμενη σεζόν. Χαίροντας ιδιαίτερης εκτίμησης από τους οπαδούς του συλλόγου για την αυταπάρνησή του και την ισχυρή του προσωπικότητα, άφησε μια εξαιρετική ανάμνηση από τον πέρασμά του από τον σύλλογο της Κυανής Ακτής.
Ο Αμπορντοναντό μεταγράφηκε στην ΦΚ Νυρεμβέργη κατά τη διάρκεια της χειμερινής μεταγραφικής περιόδου της σεζόν 2007-2008. Έπειτα από έξι μήνες παρουσίας στην Γερμανία, στις 31 Αυγούστου 2008, μεταγράφηκε, βάζοντας την υπογραφή του σε συμβόλαιο διάρκειας δύο ετών, στην Βαλανσιέν ΦΚ, από την οποία αποχώρησε με το πέρας της σεζόν 2009-2010.
Στις 24 Αυγούστου 2010, υπέγραψε στην Γκρενόμπλ Φουτ 38 της Λιγκ 2 διετές συμβόλαιο συνεργασίας. Καθώς η ομάδα υποβιβάστηκε στη Νασιονάλ με το πέρας της σεζόν, ο Αμπορντοναντό αποχώρησε.
Τον Σεπτέμβριο του 2011, εντάχθηκε στην ομάδα της Ετουάλ Φρεζύς Σαιν-Ραφαέλ στο πρωτάθλημα της Νασιονάλ. Αποχώρησε από την ομάδα της Κυανής Ακτής με το πέρας της σεζόν 2011-2012. Στη συνέχεια, αφού αποχώρησε από την ενεργό δράση, ανέλαβε χρέη σχολιαστή για λογαριασμό του OMtv. Στις 20 Νοεμβρίου 2013, υπέγραψε στην Ολιμπίκ Μαρσέιγ, όπου και εξακολουθεί να αγωνίζεται με τη δεύτερη ομάδα του συλλόγου στο CFA2. Παράλληλα, ξεκίνησε διαδικασίες για την απόκτηση διπλώματος προπονητικής.
Ο Αμπορντοναντό είναι ένας από τους λίγους επαγγελματίες ποδοσφαιριστές που να προέρχονται από την κοινότητα των Ρομά. Παρόμοια περίπτωση είναι και τα ξαδέρφια του, Αντρέ-Πιέρ Ζινιάκ και Γιοάν Μολό.
Γκονές

Ιστορία

Από την εποχή των Καρολιδών, τα δημητριακά ήταν η κυρίαρχη καλλιέργεια του Γκονές. Την περίοδο από τον 12ο έως τον 16ο αιώνα, η καλλιέργεια σιτηρών συμπληρωνόταν από την παραγωγή υφασμάτων, και πιο συγκεκριμένα την παραγωγή τραχέων μάλλινων υλικών του gaunace. Η κοινότητα ήταν σημαντικός παραγωγός σιταριού για την Παρισινή αγορά την σύγχρονη εποχή, μέχρι την πτώση της αρτοποιίας στα τέλη του 18ου αιώνα που συνέβαλε στην μεγάλη μετανάστευση προς την πρωτεύουσα.
Το πρώτο αερόστατο υδρογόνου του κόσμου — το μη επανδρωμένο αερόστατο που απογειώθηκε από τον Ζακ Σαρλ και τους αδελφούς Ρομπέρ από το Σαμπ ντε Μαρς (Champ de Mars) του Παρισιού στις 27 Αυγούστου 1783 — πέταξε για 45 λεπτά και προσγειώθηκε στο Γκονές, όπου οι σύμφωνα με αναφορές τρομοκρατημένοι χωρικοί το κατέστρεψαν με γεωργικά εργαλεία. Αυτό προκάλεσε την έκδοση ανακοίνωσης από την κυβέρνηση σχετικά με την ασφάλεια και την επιστημονική αξία αυτών των πειραμάτων.
Το 1815, ο Μαρσάλ Γκρουσύ αφίχθη στο Γκονές στην πορεία του για τον Πόλεμο του Έκτου Συνασπισμού, με στράτευμα 40.000 ατόμων και 120 αντικείμενα πυροβολικού. Στις 2 Ιουλίου, ο Δούκας του Ουέλλινγκτον έκανε την κοινότητα βάση του.
Από τον Ιούνιο του 1939, το κτήμα Φραπάρ (το Κάστρο) χρησιμοποείται ως το κύριο κτίριο αστικής διοίκησης.
Ο Ζαν Καμύ, ο Λουί Φουρμανέκ, ο Πιερ Λορνέ και ο Αλμπέρ Ντρουχό από το Γκονές ανήκαν στο κίνημα της Γαλλικής Αντίστασης κατά την διάρκεια της Γερμανικής Κατοχής της Γαλλίας από το 1940 έως το 1944.
Στις 25 Ιουλίου 2000, η πτήση 4590 της Air France — ένα Κονκόρντ υπερηχητικής μεταφοράς — συνετρίβη σε ξενοδοχείο της πόλης μετά το ξεφούσκωμα ενός ελαστικού, που προκλήθηκε από το πέρασμα πάνω από μεταλλικό κομμάτι που έπεσε από αεροσκάφος DC-10 στο Διεθνές Αεροδρόμιο Σαρλ ντε Γκωλ. Η συντριβή είχε ως αποτέλεσμα τον θάνατο και των 109 επιβαινόντων και ακόμη τεσσάρων στο έδαφος. Η συντριβή το Κονκόρντ έγινε σε απόσταση μικρότερη των 6 χιλιομέτρων από το Γκουσαινβίλ, τον τόπο συντριβής του υπερηχητικού Tupolev Tu-144 κατά το Αεροπορικό Σόου του Παρισιού του 1973.

Αδελφοποίηση

Το Γκονές είναι αδελφοποιημένο με την πόλη Λεονέσα στο Ριέτι της Ιταλίας, από το 1981.

Αξιοθέατα

Μεταξύ των αξιοθεάτων της πόλης περιλαμβάνονται η Εκκλησία των Αγίου Πέτρου και Παύλου, το παλιό Hotel-Dieu, τα υπερώα Γκαρλάντ και Ορζεμόν, και τα κτήματα Μαλμαισόν και Κουλάνζ.

Μεταφορές

Το Γκονές δεν εξυπηρείται ούτε από το Μετρό του Παρισιού, το RER, ή τον προαστιακό σιδηρόδρομο. Ο πιο κοντινός σταθμός είναι ο Βιλιέρ-λε-Μπελ – Γκονές – Αρνουβίλ στην γραμμή D του RER. Ο σταθμός βρίσκεται στην γειτονική κοινότητα Αρνουβίλ-λε-Γκονές, σε απόσταση 2,6 χιλιομέτρων (1,6 μίλια) από το κέντρο του Γκονές.

Λοιπά στοιχεία

Το μέσο μηνιαίο εισόδημα στην κοινότητα είναι 1.274 ευρώ.
NGC 6072

Το NGC 6072 είναι πλανητικό νεφέλωμα στον αστερισμό Σκορπιό, σε ουρανογραφικές συντεταγμένες: ορθή αναφορά α = 16ʰ:12ᵐ:58,2ˢ και απόκλιση δ = -36°.13′.48″.
Το νεφέλωμα έχει φαινόμενο μέγεθος 14 και φαινόμενη διάμετρο 1,2΄. Απαντάται και με τις εναλλακτικές ονομασίες PK 342+10 1, PN My 93, HD 2-148 (ως αστέρας), PN Sa 2-134, PN ARO 500, IRAS F16097-3606, SCM 107 και PN VV 77.
Η δυναμική ηλικία του NGC 6072 είναι της τάξεως των δέκα χιλιάδων ετών. Ο θύλακάς του φαίνεται ότι είναι σχετικώς πλούσιος σε άνθρακα, παρά σε οξυγόνο, καθώς έχει πολύ έντονες φασματικές γραμμές CN (κυάνιο). Το πλανητικό αυτό νεφέλωμα εκπέμπει επίσης σε φασματικές γραμμές του μοριακού υδρογόνου (H₂) και εντόνως σε γραμμές του CO (μονοξείδιο του άνθρακα), εκπομπή που έχει χαρτογραφηθεί και φανερώνει ποσότητες αερίου σε υψηλές ταχύτητες. Η εξέλιξη του NGC 6072 πιθανώς να κυριαρχείται από τη φωτόλυση και τις αντιδράσεις ιόντων/ριζών. Η χημεία των κρουστικών κυμάτων μπορεί επίσης να διαδραματίζει σημαντικό ρόλο.
9ος αιώνας π.Χ.

Ο 9ος αιώνας π.Χ. αρχίζει στις 1 Ιανουαρίου 900 π.Χ. και τελειώνει στις 31 Δεκεμβρίου 801 π.Χ..
Α.Γ.Ε. Βοιωτίας

2010-τώρα

Κατά την αγωνιστική περίοδο 2010, ο σύλλογος συμμετείχε στο Πανελλήνιο Πρωτάθλημα Στίβου που διεξήχθη στο Παμπελοποννησιακό Στάδιο, στην Πάτρα. Η μοναδική διάκρηση ήταν η πρώτη θέση του Σπύρου Λεμπέση στον Ακοντισμό. Ο Σπύρος Λεμπέσης κατέκτησε την πρώτη θέση με επίδοση 82.90, στον τελικό που πραγματοποιήθηκε στις 12 Ιουνίου 2010. Την δεύτερη θέση κατέλαβε ο Γιάννης Σμαλιός, του Γ.Σ. Εύδαμου Κω, με επίδοση 76.60 και την τρίτη θέση ο Γιώργος Ήλτσιος, του Ολυμπιακού Σ.Φ.Π., με επίδοση 73.47.
2890 Βιλιούσκ

Φυσικά χαρακτηριστικά

Τα κυρίως φυσικά χαρακτηριστικά του Βιλιούσκ είναι άγνωστα. Ο Βιλιούσκ περιστρέφεται γύρω από τον εαυτό του μία φορά κάθε 2,5 ως 4,5 ώρες περίπου, μία αρκετά γρήγορη περιστροφή.
838 Σεραφίνα

Φυσικά χαρακτηριστικά

Η μέση διάμετρος της Σεραφίνας εκτιμάται σε 59,82 χιλιόμετρα. O φασματικός τύπος της είναι άγνωστος, ενώ το άλβεδό της είναι 0,045. Η Σεραφίνα περιστρέφεται γύρω από τον εαυτό της μία φορά κάθε 15 ώρες και 40 λεπτά.
Β΄ κατηγορία πετοσφαίρισης ανδρών Κύπρου 2012-13

Σύστημα διεξαγωγής

Στο πρωτάθλημα της Β΄ κατηγορίας 2012-13 συμμετείχαν 6 ομάδες. Το πρωτάθλημα διεξήχθη σε δύο φάσεις. Στην Α΄ φάση (Α΄ και Β΄ γύρος), όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Στη Β΄ φάση (Γ΄ γύρος) οι ομάδες αγωνίστηκαν σε μονούς αγώνες όλες εναντίον όλων. Το πρόγραμμα και οι έδρες ήταν προκαθορισμένο και οι ομάδες τοποθετούνταν με βάση την κατάταξη τους στην Α΄ φάση. Η βαθμολογία της Α΄ φάσης μεταφέρθηκε στη Β΄ φάση. Η ομάδα που ήταν στην πρώτη θέση με το τέλος του Γ΄ γύρου ανακηρύχθηκε πρωταθλήτρια και προβιβάστηκε στην Α΄ κατηγορία.

Σύστημα βαθμολόγησης

Κάθε νίκης βαθμολογείτο με 2 βαθμούς και κάθε ήττα με 1 βαθμό.

Αλλαγές σε σχέση με την περίοδο 2011-12

Στο πρωτάθλημα της περιόδου 2012-13 δεν συμμετείχε η πρωταθλήτρια της Β΄ κατηγορίας 2011-12, Ολυμπιάδα Νεάπολης, η οποία είχε προβιβαστεί στην Α΄ κατηγορία 2012-13. Επίσης, δεν συμμετείχε ο Άρης Πολεμίου ο οποίος πήρε άδεια μη συμμετοχής.
Στο πρωτάθλημα συμμετείχε ο ΑΠΟΕΛ ο οποίος επαναδραστηριοποιήθηκε. Επίσης, συμμετείχε η Αθλητική Ομάδα Διόνυσος (μετονομασία του Α.Σ. Διόνυσου Στρουμπίου), η οποία υποβιβάστηκε αυτόματα από την Α΄ κατηγορία πετοσφαίρισης ανδρών Κύπρου 2011-12 (είχε αναστείλει τη λειτουργία της).
Μονή Μαλεβής Αρκαδίας

Ιστορία

Η ονομασία Μαλεβή προέρχεται από την τοπική ονομασία της κορυφής του Πάρνωνα, Μαλεβός. Σύμφωνα με την παράδοση, η πρώτη μονή ιδρύθηκε κατά τον 8ο αι. σε διαφορετική θέση από την σημερινή. Η πρώτη μετακίνηση πραγματοποιήθηκε το 1320, σύμφωνα με χρυσόβουλο του αυτοκράτορα Ανδρόνικου Β΄ Παλαιολόγου. Λίγα χρόνια αργότερα επαργυρώθηκε η θαυματουργή, μυροβλήζουσα εικόνα της Παναγίας, έργο πιθανόν του Ευαγγελιστή Λουκά. Στις αρχές του 17ου αι. η μονή λειτουργούσε, αφού το 1609 οι τουρκικές αρχές έδωσαν την άδεια να ανοικοδομηθεί ερειπωμένη εκκλησία στον Πλάτανο. Η δεύτερη μετακίνηση της μονής πραγματοποιήθηκε το 1616, σύμφωνα με κτητορική επιγραφή, από τον ηγούμενο Ιωσήφ Καρατζά. Τα επόμενα χρόνια στην μονή μόνασε ο Άγιος Νείλος ο μυροβλήτης (κατά κόσμον Νικόλαος Τερζάκης, †1651), ο οποίος αργότερα ασκήτευσε στο Άγιο Όρος.
Στις 8 Μαΐου 1786 οι Τούρκοι, προκειμένου να εκδικηθούν για την ήττα τους από τους κλέφτες του Ζαχαριά και τους Αγιοπετρίτες κλέφτες, με σημαντικότερους τους Θανάση Καράμπελα και Αντωνάκη Αλεβίζο, πυρπόλησαν την μονή. Κατά τα χρόνια της Επανάστασης του 1821, ο ηγούμενος της μονής, Καλλίνικος Τσιαμούρης, έγινε μέλος της Φιλικής Εταιρείας και βοήθησε αρκετά ως γιατρός πολλούς αγωνιστές και τον Δημήτριο Υψηλάντη. Το 1826 ο Ιμπραήμ Πασάς κατέστρεψε τη μονή. Χρόνια αργότερα, κατά τη διάρκεια της Γερμανικής κατοχής, οι Γερμανοί βομβάρδισαν την μονή, γιατί εκεί στεγαζόταν νοσοκομείο που βοηθούσε τους αντάρτες του Πάρνωνα.

Αρχιτεκτονική

Το καθολικό της μονής ανήκει στον τύπο του εγγεγραμμένου σταυροειδούς με τρούλο και εσωτερικά· είναι αγιογραφημένο πρόσφατα. Στο πάνω μέρος του προαυλίου χώρου, έχει χτιστεί πρόσφατα ένας βυζαντινού τύπου ναός αφιερωμένος στην Παναγία. Γύρω από το καθολικό υπάρχουν νεόκτιστα και ανακαινισμένα κελιά και βοηθητικοί χώροι καθώς και τα παρεκκλήσια του Αγίου Νείλου, του Αγίου Νεκταρίου και του Αγίου Γεωργίου. Η Μονή Μαλεβής έχει μετόχι τον Άγιο Χαράλαμπο στο χωριό Κορακοβούνι. Η μονή μετατράπηκε σε γυναικεία το 1949 και απαριθμεί σήμερα 14 μοναχές. Το καθολικό της εορτάζει στην Απόδοση της Θεοτόκου, στις 23 Αυγούστου.
Βαλκανικό κύπελλο συλλόγων 1978

To Bαλκανικό Κύπελλο Συλλόγων 1978 ήταν το 16ο Βαλκανικό Κύπελλο συλλόγων ποδοσφαίρου, μια ποδοσφαιρική διοργάνωση στην οποία μετείχαν έξι σύλλογοι βαλκανικών κρατών. Διεξήχθη σε δύο ομίλους με βαθμολογία και οι νικητές αγωνίστηκαν σε διπλό τελικό. Το Κύπελλο κατέκτησε η Ριέκα από την Κροατία, της τότε ενιαίας Γιουγκοσλαβίας, για πρώτη φορά στην ιστορία της. Στον τελικό αντιμετώπισε τη Γιουλ Πετροσάνι από τη Ρουμανία. Η διοργάνωση ξεκίνησε το Μάιο και ολοκληρώθηκε το Δεκέμβριο του 1978.
Δείκτης άκρων

Ο δείκτης άκρων (αγγλικά: intermembral index) είναι ένας λόγος που χρησιμοποιείται για να συγκρίνει τις αναλογίες των άκρων ζώων ως ποσοστό. Ισούται με το μήκος των μπροστινών άκρων (βραχιόνιο οστό συν την κερκίδα) προς το μήκος των πίσω άκρων (μηριαίο οστό συν την κνήμη) πολλαπλασιασμένο επί 100, και εκφράζεται μαθηματικά ως:
Χρησιμοποιείται συχνά στη μελέτη πρωτευόντων καθώς βοηθάει στην πρόβλεψη του μοτίβου κίνησης. Για τιμές κάτω από 100, τα μπροστινά άκρα είναι κοντύτερα από τα πίσω, τιμή που είναι κοινή στα πρωτεύοντα που πηδούν και στους δίποδους ανθρωπίδες. Τα τετράποδο πρωτεύοντα τείνουν να έχουν τιμές πάνω από 100, ενώ τα πρωτεύοντα που κινούνται στα δέντρα κρεμάμενα από κλαδιά έχουν τιμή πολύ μεγαλύτερη από 100. Η πληροφορία αυτή μπορεί να χρησιμοποιηθεί για την πρόβλεψη των μοτίβων κίνησης εξαφανισμένων πρωτευόντων σε περιπτώσεις που έχουν βρεθεί απολιθώματα και μπροστινών και πίσω άκρων.
Αλληλεγγύη-Άνθρωποι Πάνω από το Κέρδος

Παρασκήνιο

Σύμφωνα με τον κανονισμό της Κάτω Βουλής της Ιρλανδίας, μία κοινοβουλευτική ομάδα πρέπει να διαθέτει τουλάχιστον 7 βουλευτές ώστε να έχει πλήρη δικαιώματα στον χρόνο ομιλίας. Επιπλέον, τα κόμματα που εξασφαλίζουν τουλάχιστον το 2% των ψήφων στις εκλογές λαμβάνουν πρόσθετη κρατική χρηματοδότηση.
Η συμμαχία αποσκοπεί στην εξασφάλιση μιας ισχυρότερης σοσιαλιστικής φωνής στο κοινοβούλιο, ενώ η πολιτική της πλατφόρμα αποσκοπεί, μεταξύ άλλων, στην κατάργηση των χρεώσεων του νερού, της Γενικής Κοινωνικής Χρέωσης για τα μεσαία εισοδήματα και άλλων πολιτικών λιτότητας. Η συμμαχία ισχυρίζεται ότι εκπροσωπεί το 57% των πολιτών που αρνήθηκαν να πληρώσουν τις επιπλέον χρεώσεις του νερού, ενώ ισχυρίζεται ότι αποτελεί μία γνήσια φωνή της εργατικής τάξης στο κοινοβούλιο.

Οργάνωση

Η Αλληλεγγύη και η Συμμαχία Ανθρώπων Πάνω από το Κέρδος διατηρούν την οργανωτική τους αυτοτέλεια, καθώς και το δικαίωμα να εκφράζουν διαφορετικές πολιτικές θέσεις.
Οι έξι βουλευτές της συμμαχίας είναι οι Ρίτσαρντ Μπόιντ Μπάρετ, Μικ Μπάρι, Ρουθ Κόπιντζερ,  Τζίνο Κένι, Πολ Μέρφι και Μπριντ Σμιθ, ενώ στη συμμαχία πρόσκεινται και 28 τοπικοί σύμβουλοι.

Γενικές εκλογές του 2016

Η συμμαχία θα εκπροσωπηθεί στις γενικές εκλογές του 2016 από 31 υποψηφίους. Στις 25 Ιανουαρίου 2016, η συμμαχία εξέδωσε κείμενο κοινών αρχών, ωστόσο τα δύο κόμματα που την απαρτίζουν θα εκδώσουν ξεχωριστά μανιφέστα ενόψει των εκλογών.
Λατίνα (επαρχία)

Ιστορία

Η επαρχία ιδρύθηκε στις 18 Δεκεμβρίου 1934 με το όνομα «Επαρχία της Λιττόρια» (Provincia di Littoria). Η αποξήρανση της περιοχής του Άγκρο Ποντίνο (1925-1935) είχε ως αποτέλεσμα την εδαφική και οικιστική αναδιαμόρφωσή της. Συνέπεια αυτού ήταν η δημιουργία νέων πόλεων (Λιττόρια, αργότερα Λατίνα, Ποντίνια, Απρίλια, Σαμπάουντια) που χαρακτηρίζονται από την χαρακτηριστική αρχιτεκτονική της περιόδου της φασιστικής προπολεμικής Ιταλίας.
Η περιοχή γνώρισε και μεταπολεμικά αξιόλογη ανάπτυξη, με σημαντικές μεταβολές από αυστηρά γεωργική περιοχή σε περιοχή με έντονα σημάδια αστικοποίησης, χωρίς ωστόσο να αλλοιωθεί η αρχική σύστασή της.
Ηλίας Λογοθέτης

Βιογραφία

Γεννήθηκε στη Λευκάδα. Δεν σκεφτόταν να ακολουθήσει την υποκριτική, καθώς ελκυόταν περισσότερο από την όπερα. Είναι απόφοιτος του τμήματος Πολιτικών Επιστημών της Παντείου. 
Με το θέατρο ήρθε σε επαφή μέσω του Θεάτρου Τέχνης του Καρόλου Κουν, απ' όπου αποφοίτησε το 1967, και πήρε μέρος σε πολλές θεατρικές παραστάσεις. Πρωτοεμφανίστηκε στον κινηματογράφο το 1970, στο έργο "Βαβυλωνία".
Έγινε γνωστός κυρίως σε κωμικούς ρόλους από συμμετοχές στην τηλεόραση και τον κινηματογράφο. Το 2000 δέχτηκε τα θετικά σχόλια του Χάρολντ Πίντερ για την ερμηνεία του στο θεατρικό έργο «Νεκρή Ζώνη».
Έχει συνεργαστεί με τους θιάσους Γιάννη Φέρτη-Ξένιας Καλογεροπούλου, Κάκιας Αναλυτή-Κώστα Ρηγόπουλου, Νίκου Ξανθόπουλου, Θανάση Βέγγου, Άγγελου Αντωνόπουλου-Μιράντας Κουνελάκη, με το Αμφιθέατρο του Σπύρου Ευαγγελάτου κ.ά.
Συμμετείχε σε πολλά θεατρικά έργα στην τηλεόραση στο γνωστό «Θέατρο της Δευτέρας» (ΕΡΤ1). Έχει λάβει μέρος, επίσης, σε μουσικές παραστάσεις, όπως το αφιέρωμα στον Μιχάλη Σουγιούλ.
Σύζυγός του είναι η ηθοποιός Μαρία Ζαχαρή και γιος του ο Αλέξανδρος Λογοθέτης, ο οποίος ακολούθησε και αυτός την υποκριτική.
Εμίλ Ντε Λασάνκ

Έργα

Τα έργα του είναι: Επεισόδιο από την πολιορκία του Μεσολογγίου (1827),  Πορτρέτο Ιππασίας του Olivier de Clisson (1847), Πορτρέτο Ιππασίας του Maréchal de αυταπόδεικτη (1835), Πορτρέτο Ιππασίας του Δούκα της Ορλεάνης (1844), Πορτρέτο Ιππασίας του πρίγκιπα Λουδοβίκου Ναπολέων (1850). Το Πορτρέτο Ιππασίας του Δούκα της Ορλεάνης , που εκτίθεται στο Σαλόνι το 1844, βρίσκεται στο Μουσείο των Βερσαλλιών . Το Musée de l'Armée κατά το Invalides στο Παρίσι εμφανίζει την Τρομπέτα του 5ου Ουσάρος σύνταγμα του 1837. Το Μουσείο Καλών Τεχνών του Μπορντό έχει δύο μελέτες των αλόγων από τον Lansac, μια Μελέτη Bay Horse και μια μελέτη του ένα άσπρο άλογο . Στο Εθνικό Μουσείο της Κομπιέν είναι ένα έργο με τίτλο Δύο σκυλιά σε ένα κόκκινο σημάδι . Το Εθνικό Μουσείο Λαϊκής Τέχνης και Παραδόσεις (Εθνικό Μουσείο Λαϊκών Τεχνών και Παραδόσεων του Παρισιού) Παρίσι εμφανίζει τη ζωγραφική του Une Forge που είχε αγοραστεί από το κράτος στο Salon του 1831. Το Εθνικό Μουσείο των κάστρων των Βερσαλλιών και του Τριανόν εμφανίζει το πορτρέτο Ιππικής du Maréchal de αυταπόδεικτη του 1835.
Στήλη του Δισκοφόρου νεανία

Περιγραφή

Η μαρμάρινη στήλη καταλογίζεται ένα από το ωραιότατα ευρήματα των ανασκαφών στο Δίπυλο. Δυστυχώς σώζεται μόνο η κεφαλή του νεανία, και από αυτή λείπει το επάνω μέρος του κρανίου. Εικονίζεται στραμμένη προς τα δεξιά. Διακρίνουμε το αριστερό χέρι που κρατάει τον δίσκο. Η στάση αυτή φέρνει τον δίσκο στο ύψος της κεφαλής και παρομοιάζει με αυτόν τον τρόπο στεφάνι που πλαισιώνει την κεφαλή. Ίσως η επιφάνεια να ήταν χρωματικά διακοσμημένη.

Ερμηνεία

Η στήλη παρουσιάζει έναν προφανώς νικηφόρο αθλητή. Είναι ανώνυμος και γι' αυτό δεν γνωρίζουμε αν ο κότινος της Ολυμπίας στεφάνωσε το μέτωπό του, ή το σέλινον της Νεμέας, η πίτυς των Ισθμίων ή η δάφνη των πρώτων Πυθιάδων. Εάν διασωζόταν το βάθρο της στήλης θα μας έδινε όχι μόνο το όνομα του δισκοφόρου, αλλά και σε ποιο αγώνισμα αναδείχτηκε νικητής, υπερακοντίζοντας με τον δίσκο του όλους τους συναγωνιστές του. Ίσως να διασώζονταν και το όνομα του άγνωστου σμιλευτή.

Ιστορική τοποθέτηση

Το χαρακτηριστικό μειδίαμα του προσώπου και οι μεγάλοι αμυγδαλωτοί οφθαλμοί ανήκουν στην αρχαϊκή τέχνη. Η στήλη ανήκει στην εποχή πριν από τους Περσικούς πολέμους. Η οικοδόμηση του περιβόλου του Θεμιστοκλείου έγινε με μεγάλη ταχύτητα, ενώ μεταχειρίστηκαν ως υλικό ότι αρχαίοι λίθοι, μνημεία και επιτύμβιες στήλες είχαν απομείνει. Γι'αυτό οι αρχαιολόγοι χρονολογούν το έργο αυτό πριν του 478 π.Χ.